

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

สิงหาคม 2566

เรื่อง ขอความร่วมมือประชาสัมพันธ์การสัมมนา เรื่อง “สภานักเรียนมีบทบาทอย่างไรกับการปกครอง  
ระบอบประชาธิปไตยอันมีพระมหากษัตริย์ทรงเป็นประมุข”

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือคณะกรรมาธิการการพัฒนาการเมืองและการมีส่วนร่วมของประชาชน วุฒิสภา

ด่วนที่สุด ที่ สว (กมธ 2) 0010/2969 ลงวันที่ 22 สิงหาคม 2566 จำนวน 1 ฉบับ

ด้วยคณะกรรมาธิการการพัฒนาการเมืองและการมีส่วนร่วมของประชาชน วุฒิสภา สถาบันพระปกเกล้า และสำนักงานคณะกรรมการการศึกษาขั้นพื้นฐาน แจ้งว่า ได้จัดพิธีมอบรางวัลการประกวด  
คำขวัญเพื่อรณรงค์ต่อต้านการทุจริตซื้อสิทธิ์ขายเสียง และการสัมมนา เรื่อง “สภานักเรียนมีบทบาทอย่างไร  
กับการปกครองระบอบประชาธิปไตยอันมีพระมหากษัตริย์ทรงเป็นประมุข” ในวันศุกร์ที่ 25 สิงหาคม 2566 เวลา 08.30 - 15.00 น. ณ ห้องประชุมสัมมนา บี 1 - 1 ชั้น บี 1 อาคารรัฐสภา โดยมีวัตถุประสงค์เพื่อมอบรางวัล  
เชิดชูเกียรติผู้ได้รับรางวัลจากการประกวดคำขวัญเพื่อรณรงค์ต่อต้านการทุจริตซื้อสิทธิ์ขายเสียง และเสริมสร้างบทบาทหน้าที่ของสภานักเรียนกับการขับเคลื่อนประชาธิปไตยในโรงเรียน

กรมส่งเสริมการปกครองท้องถิ่นพิจารณาแล้วเห็นว่า เพื่อเป็นการเสริมสร้างให้บุคลากร  
ในสังกัดรณรงค์ต่อต้านการทุจริตซื้อสิทธิ์ขายเสียง และเสริมสร้างบทบาทหน้าที่ของสภานักเรียน  
กับการขับเคลื่อนประชาธิปไตยในโรงเรียน จึงขอความร่วมมือจังหวัดแจ้งองค์กรปกครองส่วนท้องถิ่น  
ที่จัดการศึกษาในระดับขั้นพื้นฐานและอาชีวศึกษาประชาสัมพันธ์ให้ผู้บริหารสถานศึกษา ครู และบุคลากรทางการศึกษาในสังกัดทุกแห่ง เข้ารับชมการถ่ายทอดสดการสัมมนา เรื่อง “สภานักเรียนมีบทบาทอย่างไร  
กับการปกครองระบอบประชาธิปไตยอันมีพระมหากษัตริย์ทรงเป็นประมุข”ทางเฟซบุ๊กเพจวุฒิสภา   
เพจสถาบันพระปกเกล้า และเพจกลุ่มโทรทัศน์การศึกษาขั้นพื้นฐาน (OBEC Channel) ของสำนักงานคณะกรรมการการศึกษาขั้นพื้นฐาน (สพฐ.) รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

สิ่งที่ส่งมาด้วย

กรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวรัตติยา วงศ์กาญจนา โทร. 096-819-4687 https://shorturl.at/BEQX6

ร.อสถ. ...........................................

ผอ.กศ. …………….……………..……….

ผอ.กง.สศ. ….……….……………………

หน.ฝ. .............................................

จนท. ..............................................